**1.pojašnjenja Poziva na dostavu ponuda**

Naručitelj Grad Oroslavje u postupku jednostavne nabave Izrada projektne dokumentacije za izgradnju reciklažnog dvorišta, dana 25.10.2022. daje pojašnjenja Poziva na dostavu ponuda, kako slijedi:

**Upit 1;**

Poštovani,

kao zainteresirana stranka u vezi izrade projektno – tehničke dokumentacije za izgradnju

reciklažnog dvorišta na lokaciji k.č.br. 4235/1, k.o. Stubička Slatina, potrebno nam je dodatno

pojašnjenje odredbi „Poziva na dostavu ponuda, Ev.br. JN88/22 – (KLASA: 400-06/22-01/15,

URBROJ: 2140-4-1-22-2, u Oroslavju, dana 21.10.2022. godine).“

Točkom „2.9. Dokazi sposobnosti – II. Tehnička i stručna sposobnost“, navodite sljedeće:“

Gospodarski subjekt mora dokazati da je u godini u kojoj je počeo postupak javne nabave i tijekom 3 godine koje prethode toj godini izvršio jednu uslugu, istu ili sličnu kao što je predmet nabave, minimalno u visini procijenjene vrijednosti nabave.“

Slijedom navedenog, molim Vas pojašnjenje koje usluge smatrate „iste ili slične predmetu

nabave“ ili konkretno, može li izrada projektne dokumentacije nerazvrstane ceste, pješačkih staza, biciklističkih staza biti „isti ili sličan predmetu nabave“, s obzirom da se na reciklažnom dvorištu u većem dijelu radi o radovima niskogradnje? Ili „iste i slične usluge“ smatrate gospodarske zgrade, javne zgrade ili slično?

**Pojašnjenje 1;**

Naručitelj nije u Pozivu na dostavu ponuda propisao koje se usluge mogu smatrati sličnima predmetu nabave jer bi isto imalo ograničavajući učinak na tržišno natjecanje, s obzirom da nije moguće definicijom obuhvatiti sve usluge koje su slične predmetu nabave.

Usluge izrade projektne dokumentacije za izgradnju nerazvrstane ceste, pješačkih staza,

biciklističkih staza, gospodarskih zgrada, javnih zgrada smatraju se sličnima predmetu nabave.

Povjerenstvo za jednostavnu nabavu